{"word_count": 120, "character_count": 956}
Am avut plăcerea de a participa la data de 11 decembrie 2019 la un simpozion la Muzeul Judeţean "Aurelian Sacerdoţeanu" Vâlcea, unde am vorbit, alături de colegii vâlceni Dr. Claudiu Tulugea, managerul muzeului, și Prof. dr. Sorin Oane, despre Războiul româno-maghiar din 1919 în contextul Conferința de Pace de la Paris (1919-1920). O evaluare critică a documentelor de arhivă și a memorialisticii permite reconstuirea circumstanțelor complexe și dinamicii evenimentelor care au condus la ocuparea Ungariei (3-4 august 1919) de către Armata Română, la înlăturarea regimului sovietic al lui Bela Kun și reconstituirea aparatului politic al Ungariei, dar și la o serie de rechiziții militare care au ridicat multe controverse în epocă, rămase încă în dezbaterea istoriografică ca un moment controversat.http://valceainfo.ro/2019/12/10/simpozion-la-muzeul-de-istorie-din-ramnicu-valcea-razboiul-romano-maghiar-din-1919-1920-si-conferinta-de-pace-de-la-paris/